ร้านดั้งเดิมของเชียงราย เปิดแต่เช้ามากๆ ไม่พลาดมื้อเช้าแน่นอน  ร้านนี้ตามชื่อเลยครับ ข้าวหมูแดงนครปฐม แต่ส่วนตัวชอบแบบแพคคุ้ม จัดข้าวหมูแดงหมูกรอบ หมูแดงไม่อินเท่าไหร่แต่หมูกรอบนี่เด็ดจริง ใช้ย่างเอาแบบโบราณหนังเลยกรอบจริงจังแม้ราดน้ำหมูแดงไปแล้วความกรอบยังคงเหลืออยู่ น้ำราดที่นี่ออกเค็มมากกว่าหวาน เรียกลิ้นดีมาก ข้าวสวยที่นี่ให้มาในจานเหมือนร้านมีนาข้าวเป็นของตัวเอง เยอะมากสำหรับการทานปกติ แต่ถือว่าพอดีสำหรับคนที่หาความคุ้มค่าและหิวโซ เกาเหลาเป็ดถือว่าให้ความหลากหลายของเมนูแต่ก็ไม่ได้หอทเครื่องเทศมากเท่าที่ควร ยังไงก็ยกนิ้วให้เมนูเด็ดของร้านมากกว่าครับ 